
MINISTERUL EDUCAŢIEI, CERCETĂRII ȘI INOVĂRII 
DIRECȚIA GENERALĂ ÎNVĂŢĂMÂNT ÎN LIMBILE  MINORITĂŢILOR ŞI RELAŢIA CU PARLAMENTUL

          Telefon: 021 / 405 62 38; Fax: 021 /405 56 57

12 ianuarie 2010



Inspectoratele Şcolare Judeţene şi al Municipiului Bucureşti 

În perioada 13 ianuarie 2010 – 10 decembrie 2010, se va desfăşura Concursul „Diversitatea - O Şansă în plus pentru viitor, derulat, ca și în anii trecuți, de către Ministerul Educaţiei, Cercetării şi Inovării, în parteneriat cu Asociaţia “Divers”.

Pentru buna organizare a Concursului, Inspectoratele Şcolare vor întreprinde următoarele:

· 13 ianuarie –15 februarie 2010 - mediatizarea Concursului şi centralizarea înscrierilor, prin inspectorul de specialitate desemnat de comun acord cu Asociaţia Divers a fi coordonator judeţean al Concursului;
· 16 februarie – 20 martie 2010 desfășurarea fazei la nivelul unității școlare; 
· 21 martie – 15 aprilie 2010 desfășurarea fazei la nivel local (între echipele învingătoare din unitățile școlare din aceeași localitate);
· 17 aprilie 2010 - derularea fazei la nivel județean, prin asigurarea sălilor, a diplomelor/a premiilor, cât şi a transportului pentru echipele calificate (din localitatea de reşedinţă la locul de desfăşurare şi retur), prin aportul școlilor, al Inspectoratelor școlare, al consiliilor locale / județene al sponsorilor etc.);
· 24 apr – 29 mai 2010 – derularea fazei la nivel național, desfășurată în cinci centre  regionale, organizate de ISJ-urile Suceava, Prahova, Caras Severin, Cluj și Tulcea, cu sprijin financiar din partea MECI. Desfășurarea fazei naționale în cele cinci centre regionale (cu același juriu) permite economisirea cheltuielilor de transport pentru cei 294 de participanți (ceea ce nu s-ar întâmpla în condițiile în care toți participanții s-ar deplasa într-o singură localitate). 

· 10 decembrie 2010 – Spectacolul – concurs în cadrul Galei (București, pentru cele 5 echipe câștigătoare de la faza națională derulată în cele cinci centre desemnate). Fondurile pentru Gala de la București sunt alocate de fundația parteneră, co-organizatoare, “Divers”.   
Asociaţia Divers asigură:

1. Logistica desfăşurării concursului (mediatizare, centralizarea înscrierilor, consilierea îndrumătorilor de echipe, comunicarea cu coordonatorii judeţeni de la ISJ-uri, bibliografia concursului);

2. Cheltuielile de cazare, masă, transport şi remunerarea persoanelor din partea Asociaţiei Divers implicate în organizare, cât şi cazarea, masa şi transportul pentru membrii juriului de la faza națională desfășurată în cele cinci centre regionale (format din reprezentanţii MECI, Asociaţia Divers şi o persoană din sfera culturală), pentru participanții la Gală (reprezentanţii DRI, MECI, MCC şi Asociaţia Divers şi o persoană din sfera culturală, cât și pentru cele cinci echipaje calificate la faza națională desfășurată în cele cinci centre regionale); 

3. Insigne pentru participanţi, afişe, mape de concurs la faza naţională, cât şi premii la faza naţională, constând în cărţi sau alte obiecte;
4. Organizarea, la Bucureşti (cu sprijinul ISMB şi al altor parteneri), a Spectacolului de Gală televizat, cu ocazia Zilei Drepturilor Copilului 10 decembrie 2010.

Pentru o bună desfăşurarea a Concursului, ISJ-urile vor comunica, în permanenţă, cu reprezentantul Asociaţiei Divers, respectiv cu reprezentantul Direcţiei Generale Învăţământul în Limbile Minorităţilor şi Relaţia cu Parlamentul.
REGULAMENTUL  CONCURSULUI   NAŢIONAL PENTRU ELEVI

Diversitatea – O Şansă în plus pentru viitor, Ediţia a IV -a
I. Componenţa echipelor: 

a) Se concurează pe categoria de vârstă 10-16 ani.
b) Echipele sunt formate din câte cinci elevi, indiferent de forma de învăţământ, şi un îndrumător (cadru didactic).

c) Fiecare echipă va avea în componenţă, în mod obligatoriu, fete şi băieţi.
d) Fiecare echipă trebuie să cuprindă elevi reprezentând cel puţin două etnii.

e) Echipele pot schimba componenţa pe parcursul concursului (de la faza pe unitate școlară / locală / judeţeană până la cea naţională derulata în cele cinci centre regionale) până la doi membri, iar îndrumătorul poate fi schimbat o singură dată.

f) La fiecare fază a concursului echipele vor avea componenţa conform punctelor a), b), c), d).
II. Etapele concursului:

a) Etapa pe unitatea școlară

b) Etapa la nivel local (după caz, dacă există mai multe unități școlare în localitate)
c) Etapa judeţeană/pe Municipiul Bucureşti
Vor participa echipele câştigătoare (locul I) de la nivel de școală (dacă nu s-a desfășurat concurs și la nivel de localitate!), respectiv echipele câştigătoare (locul I) de la nivel local (dacă s-a desfășurat concurs și la nivel de localitate!).
d) Etapa națională desfășurată în cinci centre regionale 

Vor participa echipele câştigătoare (locul I) de la nivel județean, în funcție de arondarea pe centrele regionale (făcută de către MECI). 
      c) Gala
Vor participa echipele câştigătoare (locul I) de la etapa națională desfășurată în cele cinci centre regionale. 
Cu prilejul spectacolului – concurs din cadrul Galei, vor fi desemnate 3 echipe câştigătoare şi vor fi acordate 2 menţiuni.
III. Perioada de desfăşurare a concursului:

· 13 ianuarie –15 februarie 2010 - mediatizarea Concursului şi centralizarea înscrierilor, prin inspectorul de specialitate desemnat de comun acord cu Asociaţia Divers a fi coordonator judeţean al Concursului;
· 16 februarie – 20 martie 2010 desfășurarea fazei la nivelul unității școlare; 
· 21 martie – 15 aprilie 2010 - desfășurarea, după caz, a fazei la nivel local (între echipele învingătoare din unitățile școlare din aceeași localitate);
17 aprilie 2010 - derularea fazei la nivel județean (după caz, echipele câştigătoare (locul I) de la nivel de școală/echipele câştigătoare (locul I) de la nivel local);
· 24 apr – 29 mai 2010 – derularea fazei la nivel național, desfășurată în cinci centre  regionale, pentru echipele câştigătoare ale locului I la nivel județean (conform arondării județelor pe centrele regionale), cu concursul ISJ-urilor Suceava, Prahova, Caras Severin, Cluj și Tulcea; 

· 10 decembrie 2010 – Gala (București, pentru 5 echipe câștigătoare de la faza națională derulată în cele cinci centre desemnate).   
IV. Probele concursului: 

I. Teorie

1. Istorie, Cultură, Tradiţii

2. Educaţie civică şi valori
Desfăşurarea probei:

Echipele vor fi grupate în jurul unei mese şi vor trebui să răspundă la întrebările unui test - grilă.


Bibliografia pentru punctele 1, 2 se vor publica pe site-ul www.divers.org.ro
II. Creativ - Artistic

1. Proză (teatru, poezie etc.)

2. Vocaţional (dans, muzică, desen etc.)
Desfăşurarea probei:
O condiţie esenţială pentru această probă este aceea ca producţia artistică să oglindească interacţiunea dintre culturi şi nu să reproducă doar elemente separate ale fiecărei culturi.

Această probă necesită creativitate şi interacţiune din partea întregii echipe, pentru a se reflecta colaborarea membrilor acesteia.

În program trebuie inclusă, în mod obligatoriu, minim o limbă, alta decât limba româna, care să fie limba unei minorităţi naţionale din România.

În cazul dansurilor, trebuie să participe toată echipa şi nu numai cei din etnie (de exemplu, se poate începe un dans de către cei care îl cunosc bine şi, pe rând, li se vor alătura şi ceilalţi membrii ai echipei. Similar, şi pentru probele interpretate vocal, este de dorit să se procedeze aşa).
Coordonatorii judeţeni vor primi un CD cu videoclipuri de la primele două ediţii ale Concursului, pentru a înţelege mai bine cerinţele.

Timpul maxim pentru prezentarea probei este de 10 minute.

 V. Juriul

1. Faza judeţeană – juriu format dintr-un inspector de specialitate (din rândul inspectorilor pentru școlarizarea rromilor, pentru învăţământul în limbile minorităților naţionale, educaţie civică), o persoană din sfera culturală, una reprezentând sfera non-guvernamentală şi alta reprezentînd o autoritate publică locală; 
2. Faza națională desfășurată în cinci centre regionale – juriu format din reprezentantul MECI, al Asociaţiei Divers şi o persoană din sfera culturală;
3. Gala (spectacol – concurs) - juriu format din reprezentantul DRI, al MECI, al MCC, al Asociaţiei Divers şi o persoană din sfera culturală.
 VI. Premii:

a) Fiecare participant va primi diplomă de participare şi o insignă.

b) La faza națională desfășurată în cele cinci centre regionale, primele trei echipe de la fiecare categorie de vârstă vor primi cărţi şi alte premii.
c) Echipele câştigătoare cu prilejul spectacolului – concurs din cadrul Galei, împreună cu îndrumătorii vor primi premii în bani, cărţi şi alte obiecte.
d) Alte premii oferite de sponsori sau de ISJ-uri pe perioada concursului.                                                           

Informaţii suplimentare, cât şi fişa de înscriere vor fi descărcate de ISJ-uri de pe pagina web al Asociaţiei Divers www.divers.org.ro
Vă dorim succes!
Director general,

Gabriella Pásztor








Coordonator MECI,








 Gheorghe Sarău

